b'\n_START_ARTICLE_\nCroods\n_START_SECTION_\nOm filmen\n_START_PARAGRAPH_\nFilmen er skrevet og regissert av Kirk De Micco og Chris Sanders og produsert av DreamWorks, som st\xc3\xa5r bak suksesser som Shrek og Madagaskar. Nicolas Cage, Emma Stone og Ryan Reynolds har hovedstemmene._NEWLINE_Filmen hadde norsk premiere 22. mars 2013.\n_START_SECTION_\nHandling\n_START_PARAGRAPH_\nSatt til en forhistorisk tid. Den dysfunksjonelle familien Crood er en av verdens f\xc3\xb8rste familier, og de tror ogs\xc3\xa5 at de er de eneste menneskene igjen p\xc3\xa5 jorda. N\xc3\xa5r hulen deres blir \xc3\xb8delagt, blir de tvunget til \xc3\xa5 legge ut p\xc3\xa5 en reise som byr p\xc3\xa5 eventyr og ikke minst farer rundt hvert hj\xc3\xb8rne. Mens de er ute, oppdager de en helt ny verden med fantastiske skapninger, og fremtiden er for alltid endret for familien. Familiens overhode, Grug, liker heller ikke at hans rebelske datter Eep faller for Guy, en smart outsider med mange ideer og en tragisk fortid som Eep uventet m\xc3\xb8ter p\xc3\xa5 en kveld. Guy p\xc3\xa5st\xc3\xa5r ogs\xc3\xa5 at verdens ende er n\xc3\xa6r, og alle Croodene bortsett fra Grug er hellig overbeviste om at hans idealistiske m\xc3\xa5l er de rette \xc3\xa5 f\xc3\xb8lge.'